Jurijs Balašovs

Jurijs Balašovs (; dzimis  Šadrinskā) ir Krievijas starptautiskais lielmeistars šahā (1973).

 Biogrāfija 
1960. gadu beigās un 1970. gadu sākumā bijis viens no talantīgākajiem PSRS jaunajiem šahistiem. Piecpadsmit gadu vecumā kļuvis par jaunāko PSRS sporta meistaru šahā. 1967. gadā Rīgā uzvarējis starptautiskajā jauniešu šaha turnīrā.International Tournament(juniors) - Riga 21.5-6.6.1967 1970. gadā bijis pirmais Maskavas pilsētas šaha čempionātā.Championship of Moscow - 12.4-6.5.1970 1977. gadā Klaipēdā uzvarējis Lietuvas atklātajā šaha čempionātā.Championship of Lithuania - Klaipeda 5-28.8.1977 Vairākkārt piedalījies PSRS šaha čempionāta finālos, kur labākos rezultātus sasniedzis 1970. gadā Rīgā, kad ieņēmis 4. vietu,USSR Championship (1970) un 1976. gadā Maskavā, kad bijis otrais aiz toreizējā Pasaules šaha čempiona Anatolija Karpova.USSR Championship (1976)

Daudzu starptautisko šaha turnīru laureāts: 1973. gadā dalījis 3.-6. vietu Tallinā,Tallinn (1973) 1977. gadā dalījis 1.-4. vietu Lonpainā (ASV),Lone Pine (1977) 1980. gadā bijis otrais Mihaila Čigorina memoriālā Sočos,Memorial M.Chigorin Sochi 3-25.9.1980 1985. gadā dalījis 3.-4. vietu Jūrmalā,International Tournament Jurmala August-September 1985 1986. gadā uzvarējis Minskā.International Tournament Minsk 1986 Maskavas komandas sastāvā trīs reizes uzvarējis PSRS komandu šaha čempionātos (1969, 1972, 1983).OlimpBase :: Soviet Team Chess Championship :: Yury Balashov Par panākumiem turnīros FIDE Balašovam 1970. gadā piešķīra starptautiskā meistara (IM) nosaukumu, bet 1973. gadā - starptautiskā lielmeistara (GM) nosaukumu.

Četras reizes piedalījies Pasaules šaha čempiona nosaukuma izcīņas cikla starpzonu turnīros: 1976. gadā ieņēmis 9. vietu,1976 Manila Interzonal Tournament 1979. gadā bijis 7. vietā,1979 Rio de Janeiro Interzonal Tournament 1982. gadā atkal ieņēmis 9. vietu,1982 Toluca Interzonal Tournament bet 1985. gadā izstājies pēc 11. kārtas un palicis pēdējā vietā.1985 Taxco Interzonal Tournament

Pārstāvējis PSRS komandu lielākajos komandu šaha turnīros:
 Pasaules šaha olimpiādē piedalījies 1980. gadā un gan komandu, gan individuālajā vērtējumā izcīnījis zelta medaļas;OlimpBase :: Men's Chess Olympiads :: Yury Balashov
 Eiropas komandu šaha čempionātos piedalījies 4 reizes (1970-1980). Komandu vērtējumā izcīnījis 4 zelta (1970, 1973, 1977, 1980) medaļas, bet individuālajā vērtējumā izcīnījis 2 zelta (1973, 1977) un 2 sudraba (1970, 1980) medaļas;OlimpBase :: European Men's Team Chess Championship :: Yury Balashov
 Pasaules studentu šaha čempionātā piedalījies 3 reizes (1971-1974). Komandu vērtējumā visas reizes izcīnījis zelta medaļas, bet individuālajā vērtējumā izcīnījis zelta (1971) medaļu.OlimpBase :: World Student Team Chess Championship :: Yury Balashov

1972. gadā beidzis Valsts Centrālo fiziskās kultūras institūtu Maskavā. 1981. gadā bijis Anatolija Karpova sekundants mačā par Pasaules šaha čempiona nosaukumu pret Viktoru Korčnoju, bet 1992. gadā bijis Borisa Spaska sekundants atkārtotā mačā pret Robertu Fišeru.

2014. gadā izcīnījis sudraba medaļu Pasaules senioru šaha čempionātā vecuma grupā virs 65 gadiem.24th World Senior Chess Championship Senior 65+

 Atsauces 

 Ārējās saites 

Kategorija:1949. gadā dzimušie
Kategorija:Kurgānas apgabalā dzimušie
Kategorija:Krievijas šahisti
Kategorija:PSRS šahisti
Kategorija:Ar Tautu Draudzības ordeni apbalvotie
Kategorija:PSRS Nopelniem bagātie treneri